[{"text_idx": "#000016", "text": "Dyfernir y wobr bwysig hon bob yn ail blwyddyn i ecolegydd ifanc amlwg yn y maes, sy\u2019n gwneud cyfraniad sylweddol i wyddor ecoleg. Wrth ei derbyn, disgrifiwyd Dr Julia Jones fel: \u201cysbrydoliaeth i ecolegwyr cadwraethol ifanc, sydd wedi datblygu rhaglen ymchwil unigryw a llwyddiannus iawn, sydd yn torri tir newydd mewn monitro canlyniadau cadwraeth yn ogystal a\u0302 deall cymelliadau i warchod.\u201d"}, {"text_idx": "#000018", "text": "Wrth dderbyn y Wobr, dywedodd Julia Jones: \u201cRwy\u2019n defnyddio dulliau a theori\u0308au o wahanol ddisgyblaethau megis economeg, addysg a seicoleg yn fy ymchwil ac yn eu rhoi ar waith i wynebu\u2019r sialensiau a ddaw o ran rheolaeth amgylcheddol. Fodd bynnag, ecoleg yw fy nghefndir a\u2019m cartref ysgolheigaidd naturiol, ac felly mae derbyn y gydnabyddiaeth hon gan y Gymdeithas Ecolegol Brydeinig yn wir fraint.\u201d"}, {"text_idx": "#000019", "text": "Julia Jones yn ystod gwaithmaes.A hithau bellach yn uwch ddarlithydd mewn bioleg gadwraethol, gwaith PhD Julia ym Mhrifysgol Caergrawnt yn edrych ar gynaliadwyedd pysgota cimychiaid coch neu gimychiaid yr afon ym Madagascar a arweiniodd at ei diddordeb oes mewn ymchwil ryngddisgyblaethol, gan gyfuno gwyddor cymdeithas ac ecoleg. Mae Julia ar hyn o bryd yn arwain project sy\u2019n edrych ar y dulliau gorau o gynllunio cynlluniau eco-wasanaethau er mwyn lleihau tlodi. Mae hwn yn broject consortiwm mawr a gyllidir gan Ecosystems for Poverty Alleviation. Mae hefyd wedi cael grant newydd sydd yn defnyddio hap-brawf gyda rheolydd mewn cynllun taliadau ar sail dw\u0302r ym Molivia sy\u2019n edrych i weld a yw cynlluniau o\u2019r fath yn cyfrannu at les lleol a buddiannau amgylcheddol mwy eang. Mae Julia yn gyfarwyddwr cwrs Cadwraeth Amgylcheddol ac Ecoleg Tir a Mo\u0302r Cymhwysol ym Mhrifysgol Bangor."}]